Peste 45.000 de români, vaccinați în ultimele 24 de ore în România.
37.324 de persoane au primit prima doză de vaccin. 7.860 de români au primit cea de-a doua doză. De la începutul campaniei au fost vaccinate 1.160.103 de persoane.
Duminică au fost vaccinați peste 45.000 de români și au fost înregistrate 71 de reacții adverse, anunță Comitetul Național de Coordonare a Activităților privind Vaccinarea împotriva Covid-19 (CNCAV).Un număr de 37.324 de persoane au primit prima doză de vaccin, iar 7.860 cea de-a doua doză.În ultimele 24 de ore, 30.991 de români au primit vaccinul Pfizer, 7.697 vaccinul Moderna, iar 6.496 pe cel de la AstraZeneca.De la începutul campaniei au fost vaccinate 1.160.103 de persoane, din care 652.268 au primit și a doua doză.Cei mai mulți români, 908.696, au fost vaccinați cu ser de la Pfizer, 187.294 cu AstraZeneca, iar 78.228 cu vaccin Moderna.În ultimele 24 de ore au fost raportate 71 reacții adverse, 15 după vaccinul Pfizer, 2 după Moderna și 54 după AstraZeneca.De la începutul campaniei de vaccinare au fost înregistrate 6.049 de reacții adverse.20 de reacții adverse sunt în curs de investigare.